Zaključci po pitanju Sprečavanju pojave ASK u Hrvatskoj HUPS a

Ad 1)

* Stanje oko Afričke svinjske kuge u RH prijeti uništenjem velikog dijela ionako slabe svinjogojske proizvodnje u RH i situacija zahtijeva najviši stupanj ozbiljnosti. Štete koje mogu nastati procjenjujemo na preko 100 milijuna eura.
* Provedena kategorizacija farmi nije odrađena sukladno uputama Ministarstva, farme nisu obaviještene o kategorizaciji i razlozima dobivene kategorije, , nisu dobili uputu za ispravak eventualnih problematičnih situacija. Upitnik koji se popunjavao sadrži veći broj dvojbenih isključujućih odgovora . Iz navedenih razloga provedenu kategorizaciju ne bi bilo dobro smatrati pravno obvezujućom (u slučaju pojave bolesti i naknada šteta) ali može biti dobar indikator stanja na terenu . Predlažemo da MPS doradi upitnik i da se još jednom izvrši kategorizacija gospodarstava te da se sva gospodarstva upute kako mogu popraviti eventualne probleme.
* Predlažemo da zbog kritične situacije u okruženju vezano na ASK i kaotičnog stanja na našem terenu kod uzgajivača svinja ( razvidno iz Kategorizacije) Ministrica pod HITNO imenuje Operativno koordinacijsko- savjetodavno tijelo pri MPS čiji članovi bi bili iz Veterinarske administracije , Veterinarskih organizacija , Veterinarskog fakulteta ,Veterinarskog instituta, predstavnici velikih i malih svinjogojskih proizvođača HAPIH-a ostalih zainteresiranih strana ….. Ovo tijelo na tjednoj razini treba raspravljati stanje oko ASK i pratiti situaciju. Sastaviti i predložiti nove mjere za sprečavanje pojave ASK i u slučaju pojave ASK. Tjedno informirati proizvođače svinja putem priopćenja preko mail liste ili javnih sredstava priopćenja.
* Predlažemo formiranja kriznog fonda od 500 Milijuna kuna , i donošenje jasnih pravila za rješavanje odštetnih zahtjeva svinjogojaca koji se odnose na indirektne štete u slučaju pojave ASK. Indirektne štete su one koje će nastati na farmama koje nisu pogođene ASK ali se nalaze u krugu u kojima se provode Mjere suzbijanja od bolesti. Ove štete predstavljat će najveću opasnost koja može dovesti do ekonomskog uništenja farmi.
* Predlažemo pooštrenje kontrole na carinama da se spriječi unos mesa i prerađevina
* Predlažemo pojačani nadzor tržnica u RH sa ciljem kontrole prometa mesa i prerađevina
* Predlažemo da se formira fond i urede pravila za otkup svinja sa gospodarstava koja se ne mogu uskladiti sa pravilima kategorizacije objekata za držanje svinja . (1 i 2 kategorija /danas ih je preko 36 000 ) Da se daju jasne upute šta gospodarstva moraju napraviti u tom smislu i rokovi za izvršenje istih . Također kako bi se financijski pomogle potrebne investicije predlažemo da se kroz fond RR otvore novi natječaji za mala gospodarstva za mjeru 6.3.1 za troškove prilagodbe malih farmi uvjetima. Za srednja i velika gospodarstva treba ciljanom mjerom 4.1. pomoći usklađivanje sa zahtjevima.
* Predlažemo da gospodarstva koja nelegalno drže svinje ( preko 3000 farmi ) odredi mjera sklanjanja svinja sa gospodarstva (OTKUP ili EUTANAZIJA /HITNO) nije dovoljna prekršajna mjera jer svinje i dalje ostaju na gospodarstvu i predstavljaju veliki rizik.
* O zaključcima vezanim za stanje i opasnosti pojave ASK kao i o prijedlozima udruga će obavijestiti javnost i pridonijeti ozbiljnom shvaćanju situacije oko ASK u javnosti i društvu

U Kneževim Vinogradima 18.9.2019.

Predsjednik

Krešimir Kuterovac